pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.อนุมัติโครงการประกันภัยข้าวโพดเลี้ยงสัตว์ ปี 65 วงเงิน 224 ล้านบาท รัฐอุดหนุนค่าเบี้ยประกัน 60% เฉพาะ Tier 1
วันอังคารที่ 3 พฤษภาคม 2565
ครม.อนุมัติโครงการประกันภัยข้าวโพดเลี้ยงสัตว์ ปี 65 วงเงิน 224 ล้านบาท รัฐอุดหนุนค่าเบี้ยประกัน 60% เฉพาะ Tier 1
ครม.อนุมัติโครงการประกันภัยข้าวโพดเลี้ยงสัตว์ ปี 65 วงเงิน 224 ล้านบาท รัฐอุดหนุนค่าเบี้ยประกัน 60% เฉพาะ Tier 1
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 3 พฤษภาคม 2565 ว่า ครม.อนุมัติโครงการประกันภัยข้าวโพดเลี้ยงสัตว์ ปีการผลิต 2565 วงเงิน 224.44 ล้านบาท มีพื้นที่เป้าหมาย Tier 1 จํานวน 2.06 ล้านไร่ พื้นที่ Tier 2 จํานวน 6 หมื่นไร่ เพื่อให้เกษตรกรมีเครื่องมือจัดการความเสี่ยงด้านภัยพิบัติผ่านระบบการประกันภัย และเป็นการต่อยอดความช่วยเหลือของภาครัฐในการรองรับต้นทุนการเพาะปลูกข้าวโพดเลี้ยงสัตว์ให้กับเกษตรกรเมื่อประสบภัยพิบัติทางธรรมชาติ ซึ่งโครงการประกันภัยข้าวโพดเลี้ยงสัตว์ ปีการผลิต 2565 มีรูปแบบเช่นเดียวกันกับปีการผลิต 2564 โดยรัฐบาลอุดหนุนค่าเบี้ยประกันภัย Tier 1 ร้อยละ 60 และธนาคารเพื่อการเกษตรและสหกรณ์การเกษตร (ธ.ก.ส.) อุดหนุนค่าเบี้ยประกัน Tier 1 ร้อยละ 40 ซึ่งมีหลักเกณฑ์และเงื่อนไข ดังนี้
ค่าเบี้ยประกันภัยพื้นฐาน Tier 1 แยกเป็น 2 กลุ่ม คือ กลุ่มลูกค้าสินเชื่อ ธ.ก.ส. ค่าเบี้ยประกันภัย 160 บาทต่อไร่ พื้นที่เป้าหมาย 2 ล้านไร่ โดยรัฐจะอุดหนุนค่าเบี้ยประกันภัยให้ 96 บาทต่อไร่ (ร้อยละ 60) และ ธ.ก.ส.จะอุดหนุนค่าเบี้ยประกันภัยให้อีก 64 บาทต่อไร่ (ร้อยละ 40) และกลุ่มลูกค้าเกษตรกรทั่วไป ค่าเบี้ยประกันภัยแยกเป็นพื้นที่ความเสี่ยงต่ํา 150 บาทต่อไร่ พื้นที่ความเสี่ยงปานกลาง 350 บาทต่อไร่ พื้นที่ความเสี่ยงสูง 550 บาทต่อไร่ รวมพื้นที่เป้าหมายไม่เกิน 6 หมื่นไร่ โดยรัฐอุดหนุนค่าเบี้ยประกันภัยให้ 90 บาทต่อไร่เท่ากันทุกพื้นที่ความเสี่ยง
ค่าเบี้ยประกันภัยแบบสมัครใจ Tier 2 ซึ่งเกษตรกรซื้อเพิ่มเติมและจะต้องจ่ายค่าเบี้ยเองตามระดับความเสี่ยงในแต่ละพื้นที่ คือ พื้นที่เสี่ยงภัยต่ํา 90 บาทต่อไร่ พื้นที่เสี่ยงภัยปานกลาง 100 บาทต่อไร่ และพื้นที่เสี่ยงภัยสูง 110 บาทต่อไร่ โดยมีพื้นที่เป้าหมายไม่เกิน 6 หมื่นไร่
สําหรับวงเงินความคุ้มครอง ครอบคลุมภัยศัตรูพืชหรือโรคระบาดและภัยพิบัติธรรมชาติ 7 ภัย ได้แก่ น้ําท่วมหรือฝนตกหนัก ภัยแล้ง ฝนแล้งหรือฝนทิ้งช่วง ลมพายุหรือพายุไต้ฝุ่น ภัยอากาศหนาวหรือน้ําค้างแข็ง ลูกเห็บ ไฟไหม้ ช้างป่า โดย Tier1 ให้วงเงินคุ้มครองภัยธรรมชาติจํานวน 1,500 บาทต่อไร่ และภัยศัตรูพืชหรือโรคระบาด จํานวน 750 บาทต่อไร่ ส่วน Tier2 ให้วงเงินคุ้มครองภัยธรรมชาติจํานวน 240 บาทต่อไร่ และภัยศัตรูพืชหรือโรคระบาด จํานวน 120 บาทต่อไร่ ทั้งนี้ เกษตรกรที่สนใจสามารถซื้อกรมธรรม์ได้ที่ ธ.ก.ส.ทุกสาขา
“จากผลการดําเนินโครงการในปีการผลิต 2564 ที่ผ่านมา (ณ 15 มกราคม 2565 สิ้นสุดจําหน่ายกรมธรรม์) มีเกษตรกรผู้เอาประกันภัยพื้นฐาน Tier 1 จํานวน 99,335 ราย มีพื้นที่เข้าร่วมประกันภัยจํานวน 1.60 ล้านไร่ คิดเป็นร้อยละ 55.78 ของจํานวนพื้นที่เป้าหมาย ทั้งนี้ รัฐบาลขอประชาสัมพันธ์ให้เกษตรกรร่วมทําประกันภัยข้าวโพดเลี้ยงสัตว์ เพื่อเป็นการลดความสูญเสียหากเกิดความเสียหายจากภัยธรรมชาติและศัตรูพืชหรือโรคระบาด สําหรับเกษตรกรที่สนใจสามารถซื้อกรมธรรม์ได้ที่ ธ.ก.ส.ทุกสาขา ” นางสาวรัชดากล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย "นายกฯ" กำชับเร่งฉีดวัคซีนเข็มบูสเตอร์ให้ครอบคลุมทุกกลุ่ม แม้เคยเป็นผู้ติดเชื้อโควิด-19 เนื่องจากจะช่วยลดความรุนแรงของโรคและลดอัตราการเสียชีวิต
วันจันทร์ที่ 1 สิงหาคม 2565
​โฆษกรัฐบาลเผย "นายกฯ" กําชับเร่งฉีดวัคซีนเข็มบูสเตอร์ให้ครอบคลุมทุกกลุ่ม แม้เคยเป็นผู้ติดเชื้อโควิด-19 เนื่องจากจะช่วยลดความรุนแรงของโรคและลดอัตราการเสียชีวิต
​โฆษกรัฐบาลเผย "นายกฯ" กําชับเร่งฉีดวัคซีนเข็มบูสเตอร์ให้ครอบคลุมทุกกลุ่ม แม้เคยเป็นผู้ติดเชื้อโควิด-19 เนื่องจากจะช่วยลดความรุนแรงของโรคและลดอัตราการเสียชีวิต ขณะที่ กทม. ยังเป็นพื้นที่ที่มียอดผู้ติดเชื้อวันนี้สูงสุด 1,566 ราย
วันนี้ (1 สิงหาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยข้อมูล ศูนย์บริหารสถานการณ์โควิด-19 (ศบค.) ยอดผู้ป่วยรายใหม่ (รักษาตัวใน รพ.) จํานวน 2,108 ราย จําแนกเป็นผู้ป่วยในประเทศ 2,107 ราย ผู้ป่วยมาจากต่างประเทศ 1 ราย ผู้ป่วยสะสม 2,368,849 ราย (ตั้งแต่ 1 มกราคม 2565) หายป่วยกลับบ้าน 2,540 ราย หายป่วยสะสม 2,369,676 ราย (ตั้งแต่ 1 มกราคม 2565) ผู้ป่วยกําลังรักษา 22,710 ราย โดยมีจํานวนผู้ป่วยปอดอักเสบ รักษาตัวอยู่ในโรงพยาบาล 879 ราย และเสียชีวิต 19 ราย ซึ่งภาพรวมกราฟผู้ป่วยรายใหม่ ผู้ป่วยปอดอักเสบ ใส่ท่อช่วยหายใจ และผู้เสียชีวิตยังทรงตัว โดยกรุงเทพมหานครยังเป็นพื้นที่ที่มียอดผู้ติดเชื้อสูงสุดจํานวน 1,566 ราย
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กําชับ สธ. เตรียมพร้อมระบบรองรับผู้ป่วยอาการหนักต้องเพียงพอและพร้อมดูแลประชาชน หลังอัตราครองเตียงยังคงทรงตัว พร้อมเน้นย้ําขอทุกคนเข้ารับการฉีดวัคซีนป้องกันโควิด-19 เพื่อเสริมสร้างภูมิคุ้มกัน และช่วยลดความรุนแรงของโรค แม้เคยเป็นผู้ติดเชื้อโควิด-19 มาก่อนก็ตาม เนื่องจากวัคซีนยังมีความสําคัญช่วยลดความรุนแรงของโรคและลดอัตราการเสียชีวิตได้ ทั้งนี้ ข้อมูลสาธารณสุขยืนยันผู้ที่ติดเชื้อและเคยฉีดวัคซีนมาแล้ว หรือติดเชื้อแล้วฉีดวัคซีนจะมีภูมิต้านทานที่ค่อนข้างสูง ที่เรียกว่า “ภูมิต้านทานแบบลูกผสม” อย่างไรก็ตาม ในอนาคตอาจต้องมีการฉีดทุกปีคล้ายคลึงกับวัคซีนไข้หวัดใหญ่ ซึ่งจะต้องปรับเปลี่ยนให้ตรงกับสายพันธุ์ที่ระบาด และจะมีการฉีดในกลุ่มเสี่ยง และให้ประจําปี เนื่องจากผู้ที่เคยติดเชื้อแล้วก็อาจมีโอกาสติดเชื้อซ้ําได้อีก ///
รัฐบาลไทย-ข่าวทำเนียบรัฐบาล-อนุทิน ยืนยันไทยไม่ลดมาตรฐานการคัดกรองผู้ที่เดินทางมาจากต่างประเทศเพื่อตรวจจับสายพันธุ์โอมิครอน
วันพฤหัสบดีที่ 16 ธันวาคม 2564
อนุทิน ยืนยันไทยไม่ลดมาตรฐานการคัดกรองผู้ที่เดินทางมาจากต่างประเทศเพื่อตรวจจับสายพันธุ์โอมิครอน
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน ไทยมีระบบเฝ้าระวัง คัดกรอง ตรวจจับโควิด 19 สายพันธุ์โอมิครอนอย่างรัดกุมในผู้ที่เดินทางเข้าประเทศทุกราย และจะไม่ลดมาตรฐานการคัดกรอง ส่วนวัคซีนโควิด 19 ทุกแพลตฟอร์มที่ไทยใช้ยังช่วยลดอาการป่วยหนัก
รองนายกรัฐมนตรีและรัฐมนตรีว่าการกระทรวงสาธารณสุข ยืนยัน ไทยมีระบบเฝ้าระวัง คัดกรอง ตรวจจับโควิด 19 สายพันธุ์โอมิครอนอย่างรัดกุมในผู้ที่เดินทางเข้าประเทศทุกราย และจะไม่ลดมาตรฐานการคัดกรอง ส่วนวัคซีนโควิด 19 ทุกแพลตฟอร์มที่ไทยใช้ยังช่วยลดอาการป่วยหนักและเสียชีวิตได้
วันนี้ (16 ธันวาคม 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า กระทรวงสาธารณสุขมีระบบเฝ้าระวัง คัดกรอง ตรวจจับโควิด 19 สายพันธุ์โอมิครอนอย่างรัดกุมในผู้ที่เดินทางเข้าประเทศทุกราย และจะไม่ลดมาตรฐานการคัดกรองผู้ที่เดินทางมาจากต่างประเทศตามช่องทางที่ถูกกฎหมายทุกคนต้องมีผลการตรวจหาเชื้อจากประเทศต้นทางด้วยวิธีRT-PCR ไม่เกิน 72 ชั่วโมง และตรวจซ้ําเมื่อเดินทางถึงประเทศไทย เพื่อความปลอดภัย ขณะนี้ผู้ติดเชื้อโควิด 19 สายพันธุ์โอมิครอนที่พบยังคงเป็นผู้ที่เดินทางมาจากต่างประเทศ และแนวโน้มของอาการป่วยไม่น่าจะรุนแรงเท่าสายพันธุ์ที่เคยพบมา
อย่างไรก็ตาม ได้มีการหารือกับผู้เชี่ยวชาญ นักวิชาการ ผู้ผลิตวัคซีน และแพทย์มาโดยตลอดเกี่ยวกับวัคซีนโควิด 19 ว่าสามารถป้องกันสายพันธุ์นี้ได้หรือไม่ ซึ่งมีความเห็นตรงกันว่าวัคซีนที่ประเทศไทยนํามาใช้ทุกแพลตฟอร์ม ทุกยี่ห้อ ยังช่วยลดอาการป่วยหนักและเสียชีวิตจากโรคโควิด 19 สายพันธุ์โอมิครอนได้ แม้จะเป็นวัคซีนเชื้อตาย แต่เมื่อดูจากผลสัมฤทธิ์ของวัคซีน ในประเทศจีนซึ่งมีประชากร 1,500 ล้านคน ก็ยังสามารถป้องกันได้
ทั้งนี้ นายกรัฐมนตรีได้กําชับให้มีการรณรงค์ฉีดวัคซีนกระตุ้นเข็มที่ 3 แก่ประชาชน โดยห่างจากเข็ม 2 เป็นเวลา 3 เดือน จากเดิม 6 เดือน เพื่อเร่งสร้างภูมิคุ้มกัน และสร้างความมั่นใจแก่ประชาชน ขอยืนยันว่ามีวัคซีนทุกแพลตฟอร์มเพียงพอสําหรับประชาชนทุกคน แต่นอกจากการฉีดวัคซีนแล้ว ความร่วมมือ ความเข้าใจ การระมัดระวังตัวขั้นสูงสุดตามหลักการUniversal Prevention คือสิ่งสําคัญที่สุดที่จะทําให้ทุกคนปลอดภัยจากการติดเชื้อโควิด 19 นายอนุทินกล่าวในตอนท้าย
*********************************** 16 ธันวาคม 2564
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ตรวจเยี่ยม ยาอินไทย ศึกษาแอนโดรกาโฟไลด์เพิ่มทางเลือกใหม่ใช้รักษาผู้ต้องขัง พร้อมขอบคุณที่ช่วยสังคม หลังเตรียมบริจาคยา 1.2 ล้านเม็ดให้กรมราชทัณฑ์
วันอังคารที่ 17 สิงหาคม 2564
รัฐมนตรีว่าการกระทรวงยุติธรรม ตรวจเยี่ยม ยาอินไทย ศึกษาแอนโดรกาโฟไลด์เพิ่มทางเลือกใหม่ใช้รักษาผู้ต้องขัง พร้อมขอบคุณที่ช่วยสังคม หลังเตรียมบริจาคยา 1.2 ล้านเม็ดให้กรมราชทัณฑ์
รัฐมนตรีว่าการกระทรวงยุติธรรม ตรวจเยี่ยม ยาอินไทย ศึกษาแอนโดรกาโฟไลด์เพิ่มทางเลือกใหม่ใช้รักษาผู้ต้องขัง พร้อมขอบคุณที่ช่วยสังคม หลังเตรียมบริจาคยา 1.2 ล้านเม็ดให้กรมราชทัณฑ์
นายสมศักดิ์ เทพสุทิน รัฐมนตรีว่าการกระทรวงยุติธรรม เดินทางไปตรวจเยี่ยมชมการผลิตยาฟ้าทะลายโจร รวมถึงรับชมห้องแล็บสายการผลิตบรรจุภัณฑ์ ของบริษัท ยาอินไทย จํากัด จากผู้ผลิตโรงพยาบาลยันฮี โดยมี นพ.สุพจน์ สัมฤทธิวณิชชา กรรมการผู้จัดการบริษัทยาอินไทย พร้อมคณะให้การต้อนรับ โดยนายสมศักดิ์ เปิดเผยว่า ตนตั้งใจอยากมาที่นี่เพื่อดูการผลิตตามขั้นตอนที่ได้มาตรฐาน และตรวจสอบว่าค่าแอนโดรกราโฟไลด์มีอยู่เท่าไหร่ก่อนสกัดเป็นเม็ดยา หลังจากนักโทษทั้งหลายในเรือนจํากลางเชียงใหม่ได้กินยาฟ้าทะลายโจรจากยี่ห้อนี้แล้วหายเป็นปกติซึ่งได้ผลดีเกินคาด โดยตนมองว่าเชื้อโควิด-19 จะอยู่กับประชาชนไปอีกสักระยะ ซึ่งการรอวัคซีนอย่างเดียวอาจทําให้ประชาชนเกิดความกังวล จึงมีทางเลือกใหม่ให้คือพืชสมุนไพรที่เป็นภูมิปัญญาของคนไทย และเพื่อสนับสนุนการแพทย์แผนไทย และยังเป็นการช่วยให้คนที่ยากจนหรือไม่มีโอกาสได้เข้าถึงด้วย อย่างไรก็ตาม ตนอยากให้ประชาชนกินยาฟ้าทะลายโจรแต่พอดีหากไม่มีอาการป่วย หรือหากป่วยโควิด-19 ก็ควรกินให้ครบปริมาณ 180 มิลลิกรัม ต่อวัน คือกินครั้งละ 9 เม็ด วันละ 4 ครั้ง หลังอาหาร เช้า กลางวัน เย็น ติดต่อกันนาน 5 วัน
“ขอขอบคุณบริษัทอินไทย ที่ยินดีช่วยเหลือสังคมและมีน้ําใจในช่วงภาวะวิกฤต ในช่วงเวลาที่กรมราชทัณฑ์ต้องการยาฟ้าทะลายโจรเพื่อใช้รักษาอาการโควิดแก่ผู้ต้องขัง เรายืนยันว่าจะนํายาไปแจกจ่ายให้เกิดประโยชน์สูงสุด และจะส่งมอบยาอย่างเป็นทางการให้กรมราชทัณฑ์ จํานวน 20,000 กระปุก หรือ 1.2 ล้านเม็ด ในวันพรุ่งนี้ เวลา 09.00 น.” นายสมศักดิ์ กล่าว
รัฐบาลไทย-ข่าวทำเนียบรัฐบาล-โฆษกประจำสำนักนายกรัฐมนตรี เผยนายกฯ รับทราบ สถานการณ์เรือนจำ จ.กระบี่ อยู่ในการควบคุม กำชับให้แก้ไขสถานการณ์ โดยคำนึงถึงความปลอดภัยของผู้ต้องขัง เจ้าหน้าที่ และประชาชน
วันศุกร์ที่ 17 ธันวาคม 2564
โฆษกประจําสํานักนายกรัฐมนตรี เผยนายกฯ รับทราบ สถานการณ์เรือนจํา จ.กระบี่ อยู่ในการควบคุม กําชับให้แก้ไขสถานการณ์ โดยคํานึงถึงความปลอดภัยของผู้ต้องขัง เจ้าหน้าที่ และประชาชน
โฆษกประจําสํานักนายกรัฐมนตรี เผยนายกฯ รับทราบ สถานการณ์เรือนจํา จ.กระบี่ อยู่ในการควบคุม กําชับให้แก้ไขสถานการณ์ โดยคํานึงถึงความปลอดภัยของผู้ต้องขัง เจ้าหน้าที่ และประชาชน
วันที่ 17 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานสถานการณ์การก่อจราจลภายในเรือนจําจังหวัดกระบี่ ภายหลังแกนนําผู้ต้องขังชาย ก่อจลาจลภายในเรือนจํา ขณะนี้ สถานการณ์อยู่ในการควบคุมได้ ไม่มีการขยายความรุนแรงเพิ่มขึ้น โดยผู้บังคับการตํารวจภูธรจังหวัดกระบี่ และนายอายุตม์ สินธพพันธ์ุ อธิบดีกรมราชทัณฑ์ เข้าพื้นที่เพื่อร่วมควบคุมเหตุแล้ว โดยได้ดําเนินการย้ายผู้ต้องขังหญิงไปที่เรือนจําชั่วคราวกระบี่น้อย อ.เมือง จ.กระบี่ เพื่อดูแลความปลอดภัย ส่วนผู้ต้องขังที่ยังอยู่ในเรือนจํา ให้คัดกรองโควิด-19 แยกผู้ป่วยโควิด-19 เพื่อเร่งรักษาตามขั้นตอน
นายธนกร กล่าวว่า นายกรัฐมนตรีได้สั่งการให้หน่วยงานที่เกี่ยวข้องจับตาควบคุมสถานการณ์ภายในเรือนจํา รักษาผู้ต้องขังที่ติดเชื้อให้ดีที่สุด และอํานวยความสะดวกในการขนย้ายผู้ต้องขังที่จะต้องย้ายเรือนจําด้วยความปลอดภัย โดยมอบหมายให้หน่วยงานที่เกี่ยวข้องเร่งค้นหาสาเหตุและถอดบทเรียนจากสถานการณ์ดังกล่าวเพื่อไม่ให้เกิดเหตุการณ์ซ้ํารอย พร้อมสั่งให้มีรายงานความคืบหน้าอย่างต่อเนื่องจนกว่าสถานการณ์จะคลี่คลาย
----------------------
รัฐบาลไทย-ข่าวทำเนียบรัฐบาล-การใช้สิทธิมาตรการรักษาระดับการบริโภคภายในประเทศ ปี 2565 วันแรก
วันพุธที่ 2 กุมภาพันธ์ 2565
การใช้สิทธิมาตรการรักษาระดับการบริโภคภายในประเทศ ปี 2565 วันแรก
โครงการคนละครึ่ง ระยะที่ 4 ได้เปิดให้ประชาชนใช้จ่ายวันแรก เมื่อวันอังคารที่ 1 กุมภาพันธ์ 2565 ซึ่งพบว่าในการใช้จ่ายวันแรก ณ เวลา 16.00 น. มีผู้ใช้สิทธิทุกโครงการรวม 5.44 ล้านราย และมียอดใช้จ่ายรวม ทั้งหมด 1,132.44 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยว่า มาตรการรักษาระดับการบริโภคภายในประเทศ ปี 2565 ซึ่งประกอบด้วย โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 และโครงการคนละครึ่ง ระยะที่ 4 ได้เปิดให้ประชาชนใช้จ่ายวันแรก เมื่อวันอังคารที่ 1 กุมภาพันธ์ 2565 ซึ่งพบว่าในการใช้จ่ายวันแรก ณ เวลา 16.00 น. มีผู้ใช้สิทธิทุกโครงการรวม 5.44 ล้านราย และมียอดใช้จ่ายรวม ทั้งหมด 1,132.44 ล้านบาท โดยสรุปผลการใช้จ่ายได้ ดังนี้
1. โครงการเพิ่มกําลังซื้อให้แก่ผู้มีบัตรสวัสดิการแห่งรัฐ ระยะที่ 4 มีผู้ใช้สิทธิจํานวน 2.89 ล้านราย มียอดการใช้จ่ายรวม 573.54 ล้านบาท
2. โครงการเพิ่มกําลังซื้อให้แก่ผู้ที่ต้องการความช่วยเหลือเป็นพิเศษ ระยะที่ 2 มีผู้ใช้สิทธิจํานวน 1.47 แสนราย มียอดการใช้จ่ายรวม 57.66 ล้านบาท
3. โครงการคนละครึ่ง ระยะที่ 4 มีผู้ใช้สิทธิจํานวน 2.4 ล้านราย โดยมียอดการใช้จ่ายรวม 501.24 ล้านบาท แบ่งเป็นเงินที่ประชาชนจ่าย 253.43 ล้านบาท และรัฐร่วมจ่าย 247.81 ล้านบาท โดยมีประชาชนที่กดยืนยันเข้าร่วมโครงการคนละครึ่ง ระยะที่ 4 แล้ว จํานวน 16.93 ล้านราย
ทั้งนี้ ประชาชนผู้เคยได้รับสิทธิโครงการคนละครึ่ง ระยะที่ 3 ที่ประสงค์จะเข้าร่วมโครงการคนละครึ่ง ระยะที่ 4 สามารถกดยืนยันสิทธิเข้าร่วมโครงการคนละครึ่ง ระยะที่ 4 ผ่านแอปพลิเคชัน “เป๋าตัง” และสามารถเริ่มใช้จ่ายได้ทันทีหลังการกดยืนยันสิทธิเรียบร้อยแล้ว และในส่วนของประชาชนทั่วไปที่ไม่ได้เข้าร่วมโครงการคนละครึ่งระยะที่ 3 จะสามารถลงทะเบียนผ่านแอปพลิเคชัน “เป๋าตัง” หรือ ผ่านเว็บไซต์ www.คนละครึ่ง.com ได้ตั้งแต่วันที่ 10 กุมภาพันธ์ 2565 จนกว่าจะครบจํานวนประมาณ 1 ล้านสิทธิ โดยสามารถเริ่มใช้จ่ายวันแรกในวันที่ 17 กุมภาพันธ์ 2565 ประชาชนสามารถใช้จ่ายในโครงการต่าง ๆ ได้จนถึงวันที่ 30 เมษายน 2565 โดยสามารถตรวจสอบร้านค้าที่เข้าร่วมแต่ละโครงการได้ที่ www.คนละครึ่ง.com
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-แรงงาน ห่วงลูกจ้าง นายจ้าง หยุดกิจการชั่วคราวเหตุน้ำท่วม ปฏิบัติตามมาตรา 75 พ.ร.บ.คุ้มครองแรงงานได้
วันจันทร์ที่ 18 ตุลาคม 2564
แรงงาน ห่วงลูกจ้าง นายจ้าง หยุดกิจการชั่วคราวเหตุน้ําท่วม ปฏิบัติตามมาตรา 75 พ.ร.บ.คุ้มครองแรงงานได้
ก.แรงงานห่วงใยทั้งลูกจ้าง นายจ้าง ที่ได้รับผลกระทบจากอุทกภัย สปก.ต้องหยุดการผลิตหรือการให้บริการชั่วคราว นายจ้างสามารถจ่ายเงินให้ลูกจ้างในระหว่างที่ไม่ให้ลูกจ้างทํางานไม่น้อยกว่าร้อยละ 75 และลูกจ้างสามารถไปทํางานกับนายจ้างอื่นเพื่อหารายได้เพิ่มเติมได้
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากสถานการณ์อุทกภัยที่เกิดขึ้นเป็นวงกว้างในหลายพื้นที่ได้ส่งผลกระทบต่อการดําเนินธุรกิจของนายจ้าง เจ้าของสถานประกอบกิจการ และลูกจ้าง จนทําให้สถานประกอบกิจการบางแห่งจําเป็นต้องหยุดกิจการทั้งหมดหรือบางส่วนชั่วคราว ผลกระทบดังกล่าวพล.อ. ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมและกระทรวงแรงงาน ภายใต้การกํากับดูแลของ พล.อ. ประวิตร วงษ์สุวรรณ รองนายกรัฐมนตรี ได้ให้ความห่วงใย กําชับให้กระทรวงแรงงานเข้าไปให้ความช่วยเหลือ โดยได้มอบหมายให้กรมสวัสดิการและคุ้มครองแรงงานลงพื้นที่สํารวจสถานประกอบกิจการที่เกิดผลกระทบจากอุทกภัย ชี้แจง แนะนํา ให้ปฏิบัติตามกฎหมาย ซึ่งหากสถานประกอบกิจการที่เครื่องจักร อุปกรณ์ ฯลฯ ได้รับความเสียหาย ระหว่างน้ําท่วมขังหรือภายหลังน้ําลดนายจ้างมีความจําเป็นต้องหยุดการผลิตหรือหยุดการให้บริการ นายจ้างสามารถหยุดกิจการชั่วคราวทั้งหมดหรือบางส่วนได้ โดยจ่ายเงินให้ลูกจ้างในระหว่างที่ไม่ให้ลูกจ้างทํางานไม่น้อยกว่าร้อยละ 75 ทั้งนี้ในระหว่างที่สถานประกอบกิจการหยุดกิจการชั่วคราวลูกจ้างสามารถไปทํางานกับนายจ้างอื่นเพื่อหารายได้เพิ่มเติมได้
นายนิยม สองแก้ว อธิบดีกรมสวัสดิการและคุ้มครองแรงงานกล่าวเพิ่มเติมว่า ระหว่างการใช้สิทธิหยุดกิจการชั่วคราวเพราะเหตุจําเป็นซึ่งมิใช่เหตุสุดวิสัย ตามมาตรา 75 แห่ง พระราชบัญญัติคุ้มครองแรงงาน โดยจ่ายเงินไม่น้อยกว่าร้อยละ 75 ให้กับลูกจ้างนั้น แม้นายจ้างมิได้มอบหมายงานให้ทํา และลูกจ้างยังเป็นลูกจ้างในระหว่างหยุดกิจการก็ตาม แต่มาตรา 75 ไม่ได้บัญญัติห้ามไม่ให้ลูกจ้างไปทํางานกับนายจ้างรายอื่นในระหว่างหยุดกิจการ ดังนั้น ลูกจ้างจึงมีสิทธิไปทํางานกับนายจ้างรายอื่นเพื่อหารายได้เพิ่มเติมได้ อย่างไรก็ตาม หากนายจ้างมีสัญญาหรือข้อบังคับห้ามลูกจ้างมิให้ทํางานกับนายจ้างรายอื่นซึ่งเป็นคู่แข่งทางธุรกิจของนายจ้าง ในระหว่างยังเป็นลูกจ้าง สัญญาหรือข้อตกลงเช่นนี้ ยังคงบังคับได้ เมื่อลูกจ้างทําผิดสัญญาหรือข้อตกลง ลูกจ้างอาจจะต้องรับผิดชดใช้ค่าเสียหายจากการทําผิดสัญญาให้นายจ้าง แต่ถ้านายจ้างไม่มีข้อตกลงหรือสัญญาห้ามไว้แล้วลูกจ้างไปทํางานกับนายจ้างรายอื่นระหว่างหยุดกิจการชั่วคราว แล้วนายจ้างนําเหตุดังกล่าวมาเลิกจ้าง
รัฐบาลไทย-ข่าวทำเนียบรัฐบาล-นายกรัฐมนตรีชมศักยภาพการฉีดวัคซีนไทยสอดคล้องกับปริมาณวัคซีน โฆษกรัฐบาลเตรียมพบปะร้านค้า ร้านอาหาร นำกำลังใจจากนายกรัฐมนตรีมอบผู้ประกอบการ 1 ก.ย. นี้
วันอังคารที่ 31 สิงหาคม 2564
นายกรัฐมนตรีชมศักยภาพการฉีดวัคซีนไทยสอดคล้องกับปริมาณวัคซีน โฆษกรัฐบาลเตรียมพบปะร้านค้า ร้านอาหาร นํากําลังใจจากนายกรัฐมนตรีมอบผู้ประกอบการ 1 ก.ย. นี้
นายกรัฐมนตรีชมศักยภาพการฉีดวัคซีนไทยสอดคล้องกับปริมาณวัคซีน โฆษกรัฐบาลเตรียมพบปะร้านค้า ร้านอาหาร นํากําลังใจจากนายกรัฐมนตรีมอบผู้ประกอบการ 1 ก.ย. นี้
วันที่ 31 ส.ค. 64นายธนกร วังบุญชนะ โฆษกประจําสํานักนายกรัฐมนตรีเผยความคืบหน้าการฉีดวัคซีนป้องกันโรคติดเชื้อไวรัสโคโรนา 2019 (โควิด-19) ตั้งแต่วันที่ 28 กุมภาพันธ์ 2564 จนถึงปัจจุบัน มีผู้ที่ได้รับวัคซีนโควิด-19 จํานวน 2 เข็ม แล้วเป็นจํานวน 7,807,213 ราย คิดเป็นมากกว่าร้อยละ 10.1 ในขณะที่ผู้ที่ได้รับวัคซีน จํานวน 1 เข็มแล้ว มีจํานวน 23,455,679 ราย คิดเป็นร้อยละ 32 ปัจจุบันไทยมีผู้ได้รับการฉีดวัคซีนสะสมแล้ว 31,902,718 ล้านโดสพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมภาพรวมการฉีดวัคซีนไทย เป็นไปในทิศทางที่น่าพึงพอใจ สามารถให้บริการฉีดวัคซีนได้สอดคล้องกับปริมาณวัคซีนที่มี
เมื่อวันที่ 27 สิงหาคม ที่ผ่านมา ยอดบริการฉีดวัคซีนรายวันของไทยสูงสุดถึง 915,738โดสมากกว่าค่าเฉลี่ยการฉีดวัคซีนรายวันสะท้อนภาพความร่วมมือร่วมใจของบุคลากรทางการแพทย์ที่ได้ทุ่มเททํางานอย่างหนักในการเร่งฉีดวัคซีนโควิด-19 ให้กับประชาชน และความร่วมมือร่วมใจของคนไทยในการเข้ารับบริการฉีดวัคซีนด้วยซึ่งปัจจุบันวัคซีนที่รัฐบาลจัดหาเพื่อบริการฉีดให้ประชาชนฟรี คือ ซิโนแวค แอสตราเซเนกา และไฟเซอร์ทั้งนี้ รัฐบาลยังเร่งจัดหาวัคซีนเพิ่มเติมเพื่อให้เป็นไปตามแผนการจัดหาวัคซีนด้วย
นายธนกรฯ ยังกล่าวว่า ในวันที่ 1 กันยายนนี้ ตนเองจะไปเยี่ยมชมกิจการภัตตาคาร ร้านอาหาร เพื่อนํากําลังใจจากนายกรัฐมนตรีไปถึงผู้ประกอบการ ที่กลับมาเปิดดําเนินกิจการตามมาตรการ COVID –Free Setting และมาตรการป้องกันโรคส่วนบุคคลในลักษณะUniversal Prevention ซึ่งหลังจากนี้ ศบค. จะติดตามสถานการณ์โควิด -19 อย่างใกล้ชิด เพื่อนํามาพิจารณาปรับหรือเพิ่มการผ่อนคลายมาตรการควบคุมโควิด -19ในการประชุม ศบค. ครั้งต่อไป
-------------------
รัฐบาลไทย-ข่าวทำเนียบรัฐบาล-รมว.แรงงาน ห่วงนายจ้าง ลูกจ้าง เหตุเพลิงไหม้บริษัทผลิตวัสดุโฟมกันกระแทก อ.ไทรน้อย สั่งหน่วยงานในสังกัดช่วยเหลือ ดูแลสิทธิประโยชน์
วันศุกร์ที่ 28 มกราคม 2565
รมว.แรงงาน ห่วงนายจ้าง ลูกจ้าง เหตุเพลิงไหม้บริษัทผลิตวัสดุโฟมกันกระแทก อ.ไทรน้อย สั่งหน่วยงานในสังกัดช่วยเหลือ ดูแลสิทธิประโยชน์
รมว.สุชาติ ห่วงใย นายจ้าง ลูกจ้าง จากเหตุเพลิงไหม้บริษัทผลิตวัสดุโฟมกันกระแทก อําเภอไทรน้อย จังหวัดนนทบุรี  สั่งหน่วยงานในสังกัดลงพื้นที่เร่งให้ความช่วยเหลือตามขั้นตอนและดูแลสิทธิประโยชน์หากปิดกิจการบางส่วนชั่วคราวหรือเลิกจ้างลูกจ้าง
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า กรณีเหตุเพลิงไหม้ บริษัท​ เอนเจล โปรดัก จํากัด​ ที่ตั้งเลขที่​ 99/8-9​ หมู่​ 6​ ตําบลหนองเพรางาย​ อําเภอไทรน้อย​ จังหวัดนนทบุรี​ ประกอบกิจการผลิตโฟม พลาสติก บรรจุภัณฑ์ต่างๆ จากพลาสติก มีหน่วยงานดับเพลิงจังหวัดและพื้นที่ใกล้เคียงเข้าดับเพลิงและสามารถควบคุมเพลิงไว้ โดยใช้เวลาหลายชั่วโมง เนื่องจากโรงงานผลิตวัสดุกันกระแทกจําพวกโฟม บับเบิ้ล ซองกันกระแทก ฉนวนกันกระแทก อีพีอีโฟม และพีพีบอร์ด ทําให้เป็นเชื้อเพลิงอย่างดี เหตุเพลิงไหม้ครั้งนี้เมื่อเวลาประมาณ 22.30 น. ของคืนวันที่ 27 มกราคม 2565 เบื้องต้น พบผู้บาดเจ็บเป็นชาย 2 ราย ถูกไฟคลอกบริเวณใบหน้า แขน และลําตัว 1 ราย ได้นําส่งโรงพยาบาล อีก 1 ราย บาดเจ็บเล็กน้อย และมีผู้สูญหาย 1 ราย ส่วนสาเหตุการเกิดเพลิงไหม้อยู่ระหว่างตรวจสอบข้อเท็จจริง ทั้งนี้ ลูกจ้างที่อยู่ในเหตุการณ์แจ้งว่าเกิดไฟฟ้าลัดวงจรจากเครื่องจักรประกายไฟกระเด็นไปโดนโฟมและลุกลามประมาณ 10 นาที ก่อนเกิดการระเบิดเพราะมีถังแก๊ซด้านใน กระทรวงแรงงานมีความห่วงใยในความปลอดภัย ชีวิต และทรัพย์สินของนายจ้างและลูกจ้างจากเหตุเพลิงไหม้ดังกล่าว จึงสั่งการให้กรมสวัสดิการและคุ้มครองแรงงานส่งพนักงานตรวจความปลอดภัยตรวจสอบพื้นที่เกิดเหตุเบื้องต้นและหน่วยงานในสังกัดกระทรวงแรงงานเข้าช่วยเหลือในเรื่องของการประสานดูแลรักษาพยาบาลผู้บาดเจ็บ สิทธิประโยชน์ตามกฎหมาย ทั้งด้านคุ้มครองแรงงานและประกันสังคม รวมทั้งกรมการจัดหางานเข้าไปตรวจสอบการทํางานของคนต่างด้าว จัดหาตําแหน่งงานว่างและเสริมทักษะการทํางานให้แก่ลูกจ้างหากมีการหยุดกิจการบางส่วนชั่วคราวหรือเลิกจ้างลูกจ้าง
นายนิยม สองแก้ว อธิบดีกรมสวัสดิการและคุ้มครองแรงงาน (กสร.)กล่าวเพิ่มเติมว่า สถานประกอบกิจการแห่งนี้มีลูกจ้างรวม 349 คน เป็นคนไทย 182 คน เมียนม่า 116 คน กัมพูชา 42 คน และอินเดีย 9 คน บริเวณที่เกิดเพลิงไหม้เป็นโกดังส่วนผลิตและเป็นส่วนออฟฟิต แบ่งการทํางานเป็นกะ ทํางาน 24 ชั่วโมง ทั้งนี้ กรมได้ส่งพนักงานตรวจแรงงานและพนักงานตรวจความปลอดภัยลงพื้นที่ พูดคุยชี้แจงขั้นตอนการดําเนินงานและความช่วยเหลือในเบื้องต้นกับนายจ้างและลูกจ้าง และได้เชิญนายจ้างเข้าพบเพื่อสอบข้อเท็จจริงว่าสถานประกอบกิจการได้ดําเนินการตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 มาตรา 8 ให้นายจ้างบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานให้เป็นไปตามที่กําหนดในกฎกระทรวง และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับอัคคีภัย พ.ศ. 2555 หรือไม่ พร้อมทั้งดูแลสิทธิประโยชน์ลูกจ้างหากสถานประกอบกิจการขอหยุดกิจการชั่วคราวตามมาตรา 75 แห่งพระราชบัญญัติคุ้มครองแรงงาน พ.ศ. 2541 โดยลูกจ้างมีสิทธิได้รับเงินไม่น้อยกว่าร้อยละ 75 ของค่าจ้างในวันทํางาน
รัฐบาลไทย-ข่าวทำเนียบรัฐบาล-ผู้ตรวจราชการ วธ. เป็นประธานการประชุมติดตามประสิทธิภาพการปฏิบัติงานพิธีการศพที่ได้รับพระราชทาน ประจำปีงบประมาณ พ.ศ. ๒๕๖๔
วันศุกร์ที่ 16 กรกฎาคม 2564
ผู้ตรวจราชการ วธ. เป็นประธานการประชุมติดตามประสิทธิภาพการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ. ๒๕๖๔
การประชุมติดตามประสิทธิภาพการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ. ๒๕๖๔ ของจังหวัดในกลุ่มอํานวยการพิธีการศพที่ได้รับพระราชทานที่ ๒ สิงห์บุรี (ผ่านระบบ Video Conference)
วันที่ ๑๖ กรกฎาคม ๒๕๖๔ เวลา ๑๓.๐๐ น. นางยุพา ทวีวัฒนะกิจบวร ปลัดกระทรวงวัฒนธรรม มอบหมายให้ นายกฤษฎา คงคะจันทร์ หัวหน้าผู้ตรวจราชการกระทรวงวัฒนธรรม เป็นประธานการประชุมติดตามประสิทธิภาพการปฏิบัติงานพิธีการศพที่ได้รับพระราชทาน ประจําปีงบประมาณ พ.ศ. ๒๕๖๔ ของจังหวัดในกลุ่มอํานวยการพิธีการศพที่ได้รับพระราชทานที่ ๒ สิงห์บุรี (ผ่านระบบ Video Conference) โดยมีนายวินัย วรวัตร์ ผู้อํานวยการศูนย์เทคโนโลยีสารสนเทศและการสื่อสาร นายพัฐศิษฏ์ ธนชวาลย์ ผู้อํานวยการกองตรวจราชการ นายชนะกิจ คชชี ผู้อํานวยการกองพิธีการศพที่ได้รับพระราชทาน สํานักงานวัฒนธรรมจังหวัดในกลุ่มอํานวยการพิธีการศพที่ได้รับพระราชทานที่ ๒ สิงห์บุรี ผู้บริหาร และเจ้าหน้าที่ที่เกี่ยวข้อง เข้าร่วม ณ ห้องประชุม ๒ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-“รมช.มนัญญา” ตรวจเยี่ยมสำนักวิจัยและพัฒนาการเกษตร จ.พิษณุโลก
วันศุกร์ที่ 24 กันยายน 2564
“รมช.มนัญญา” ตรวจเยี่ยมสํานักวิจัยและพัฒนาการเกษตร จ.พิษณุโลก
“รมช.มนัญญา” ตรวจเยี่ยมสํานักวิจัยและพัฒนาการเกษตร จ.พิษณุโลก เน้นย้ําเฝ้าระวังสารพิษตกค้างในผลไม้ สร้างความเชื่อมั่นผู้บริโภค พร้อมผลักดันโชว์ศักยภาพเมล็ดพันธุ์แต่ละภาค
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรละสหกรณ์ กล่าวภายหลังลงพื้นที่ตรวจเยี่ยมการดําเนินงานของสํานักวิจัยและพัฒนาการเกษตรเขตที่ 2 จังหวัดพิษณุโลก อําเภอเมือง จังหวัดพิษณุโลก โดยรับฟังบรรยายสรุปภารกิจ และเยี่ยมชมห้องปฏิบัติการวิเคราะห์สารพิษตกค้าง โดยมี นายวิศิษฐ์ ศรีสุวรรณ์ อธิบดีกรมส่งเสริมสหกรณ์ นายสมบัติ ตงเต๊า รองอธิบดีกรมวิชาการเกษตร นางสาวฉันทนา คงนคร ผู้อํานวยการสํานักวิจัยและพัฒนาการเกษตร เขตที่ 2 หัวหน้าส่วนราชการ เข้าร่วมว่า กระทรวงเกษตรและสหกรณ์ โดยกรมวิชาการเกษตรได้ขับเคลื่อนนโยบายสําคัญในการพัฒนาภาคเกษตร ด้านวิจัย พัฒนาการผลิตพืช รวมถึงทดสอบเทคโนโลยีการเกษตร และการแก้ปัญหาของเกษตรกร งานด้านพัฒนาสินค้าเกษตรสู่มาตรฐาน GAP เกษตรอินทรีย์ และเป็นหน่วยรับรองแหล่งผลิต GAP พืช เกษตรอินทรีย์ ส่งเสริมเกษตรกรรมยั่งยืน เพื่อเสริมสร้างความเข้มแข็ง ลดต้นทุน และเพิ่มประสิทธิภาพการผลิตที่เหมาะสม
ทั้งนี้ กรมวิชาการเกษตร โดยสํานักวิจัยและพัฒนาการเกษตรเขตที่ 2 มีกลุ่มพัฒนาการตรวจสอบพืชและปัจจัยการผลิต เป็นหน่วยงานหนึ่งที่ตรวจสารพิษตกค้างในผักและผลไม้เพื่อการรับรองแหล่งผลิตพืช GAP และพืชอินทรีย์ รวมทั้งตรวจเฝ้าระวังสารพิษตกค้างในผักและผลไม้จากแหล่งจําหน่ายต่าง ๆ โดยมีหน้าที่รับผิดชอบภาคเหนือตอนล่าง 7 จังหวัด ได้แก่ กําแพงเพชร ตาก พิจิตร พิษณุโลก เพชรบูรณ์ สุโขทัย และอุตรดิตถ์ ผักและผลไม้ส่วนใหญ่ที่สุ่มตรวจ ได้แก่ มะม่วง ลําไย พริก ส้มโอ ส้ม หอมแบ่ง มะยงชิด ส้มโอ และ มะเขือ เป็นต้น ห้องปฏิบัติการสามารถตรวจวิเคราะห์สารพิษตกค้างได้จํานวน 202 ชนิดสาร ด้วยเครื่องมือวิทยาศาสตร์ขั้นสูง ซึ่งผลการตรวจสารพิษตกค้างจากแปลง GAP และการตรวจเพื่อเฝ้าระวังสารพิษตกค้างในผักและผลไม้จากแหล่งจําหน่ายต่าง ๆ ที่ตรวจพบต้องมีปริมาณการตกค้างไม่เกินค่ามาตรฐานความปลอดภัย
จากนั้น รมช.เกษตรฯ ตรวจเยี่ยมการดําเนินงานของศูนย์วิจัยและพัฒนาเมล็ดพันธุ์พืชพิษณุโลก พร้อมทั้งเยี่ยมชมห้องปฏิบัติการตรวจสอบคุณภาพเมล็ดพันธุ์ ได้การรับรองตามมาตรฐานสมาคมทดสอบเมล็ดพันธุ์นานาชาติ (International Seed Testing Association; ISTA) เมื่อปี 2560 ที่มีความพร้อมพัฒนาเป็นศูนย์ตรวจรับรองแบบเบ็ดเสร็จ ซึ่งกระทรวงเกษตรและสหกรณ์ มีนโยบายพัฒนาให้ประเทศไทยเป็นศูนย์กลางเมล็ดพันธุ์รองรับประชาคมอาเซียน (Seed Hub) และมีแผนแม่บทขับเคลื่อนยุทธศาสตร์ศูนย์กลางเมล็ดพันธุ์เพื่อเพิ่มศักยภาพการส่งออกเมล็ดพันธุ์ไทย รักษาความเป็นผู้นําต่อยอดความมั่นคงและความยั่งยืนของเมล็ดพันธุ์ไทยในภูมิภาค ตลอดจนเกษตรกรไทยเข้าถึงเมล็ดพันธุ์คุณภาพดีอย่างเพียงพอ
“เมล็ดพันธุ์เป็นปัจจัยสําคัญของการผลิตพืช เป็นต้นน้ําของการผลิตที่ทําให้ผลผลิตสูงและมีคุณภาพดี จึงได้มอบแนวทางการดําเนินงานโดยให้สํานักวิจัยและพัฒนาการเกษตรเขตที่ 1-8 แสดงศักยภาพของการผลิตเมล็ดพันธุ์หรือพันธุ์ที่โดดเด่นตามภูมิภาค เนื่องจากเมล็ดพันธุ์ที่ผลิตโดยกรมวิชาการเกษตรเป็นปัจจัยที่สําคัญเพราะเป็นลูกผสมเปิด สามารถเก็บพันธุ์ไว้ขยายพันธุ์ต่อได้ พร้อมทั้งให้ความรู้แก่เกษตรกรในการเก็บรักษาเมล็ดพันธุ์พืช” รมช.มนัญญา กล่าว
รัฐบาลไทย-ข่าวทำเนียบรัฐบาล-รองปลัด สธ.เปิดอบรมผู้ตรวจประเมินฯ เน้นให้ความรู้ป้องกันทุจริตมากกว่าลงโทษ
วันอังคารที่ 16 พฤศจิกายน 2564
รองปลัด สธ.เปิดอบรมผู้ตรวจประเมินฯ เน้นให้ความรู้ป้องกันทุจริตมากกว่าลงโทษ
รองปลัดกระทรวงสาธารณสุข เปิดโครงการอบรมผู้ตรวจประเมินแบบวัดการเปิดเผยข้อมูลสาธารณะระดับเขตสุขภาพ และระดับจังหวัด ประจําปีงบประมาณ 2565 เน้นให้ความรู้เพื่อป้องกันการทุจริตจากเหตุไม่รู้กฎระเบียบมากกว่าการลงโทษ
รองปลัดกระทรวงสาธารณสุข เปิดโครงการอบรมผู้ตรวจประเมินแบบวัดการเปิดเผยข้อมูลสาธารณะระดับเขตสุขภาพ และระดับจังหวัด ประจําปีงบประมาณ 2565 เน้นให้ความรู้เพื่อป้องกันการทุจริตจากเหตุไม่รู้กฎระเบียบมากกว่าการลงโทษ พร้อมย้ําบุคลากรสาธารณสุขปฏิบัติราชการด้วยความซื่อสัตย์สุจริตตามนโยบายมุ่งเน้นของกระทรวง
วันนี้ (16 พฤศจิกายน 2564) ที่กระทรวงสาธารณสุข จ.นนทบุรี นพ.ธงชัย กีรติหัตถยากร รองปลัดกระทรวงสาธารณสุข เป็นประธานเปิดโครงการอบรมผู้ตรวจประเมินแบบวัดการเปิดเผยข้อมูลสาธารณะ (MOPH Open Data Integrity and Transparency Assessment : MOIT) ระดับเขตสุขภาพและระดับจังหวัด ประจําปีงบประมาณ 2565 ผ่านระบบออนไลน์ โดยมี นพ.รุ่งเรือง กิจผาติ ที่ปรึกษาระดับกระทรวง (นายแพทย์ทรงคุณวุฒิ) และผู้ตรวจประเมินแบบวัดการเปิดเผยข้อมูลสาธารณะระดับเขตสุขภาและระดับจังหวัด 775 คนเข้าร่วม
นพ.ธงชัยกล่าวว่า นโยบายมุ่งเน้นของกระทรวงสาธารณสุขในปีงบประมาณ 2565 มีเรื่องของการบริหารด้วยหลักธรรมาภิบาล สุจริต ยึดประโยชน์ของประชาชน โปร่งใส ตรวจสอบได้ ซึ่งถือเป็นเรื่องสําคัญอย่างมาก ในการปฏิบัติหน้าที่ราชการ ได้เน้นย้ําและมอบนโยบายให้บุคลากรกระทรวงสาธารณสุขป้องกันไม่ให้เกิดการทุจริต โดย 1.ตัวบุคลากร ต้องตระหนักว่าการเป็นข้าราชการนั้น ทางราชการดูแลและให้สวัสดิการต่างๆ เช่น
ค่ารักษาพยาบาล เงินบํานาญ จนกระทั่งเสียชีวิต นับเป็นเงินหลายล้านบาท แต่หากกระทําการทุจริตแม้เพียงเล็กน้อย จะทําให้ถูกลงโทษและถูกตัดสวัสดิการดังกล่าว เป็นการได้ไม่คุ้มเสีย และ 2.มีระบบการตรวจสอบหรือตรวจประเมิน ซึ่งเน้นการป้องกันมิให้เกิดการทุจริตในหน่วยงาน มากกว่าการมุ่งหาผู้กระทําการทุจริตมาลงโทษ เนื่องจากการกระทําผิดในหลายกรณี มีสาเหตุจากการไม่รู้ระเบียบหรือกฎหมายที่เกี่ยวข้อง เป็นการกระทําไปโดยไม่มีเจตนาที่จะทุจริต
“การป้องกันการทุจริตจากความไม่รู้กฎระเบียบ ต้องเน้นสร้างความรู้ ความเข้าใจเพื่อไม่ให้เกิดการกระทําผิด ดังนั้น ขอให้ผู้เข้ารับการอบรมผู้ตรวจประเมินแบบวัดการเปิดเผยข้อมูลสาธารณะ นําความรู้ที่ได้รับในวันนี้ไปใช้ในหน่วยงานเพื่อป้องกันไม่ให้เกิดการทุจริตจากการไม่รู้กฎระเบียบต่างๆ” นพ.ธงชัยกล่าว
ด้าน นพ.รุ่งเรือง กล่าวว่า การเสริมสร้างคุณธรรมจริยธรรมและการป้องกันการทุจริตเป็นสิ่งสําคัญ แม้เป็นเรื่องนามธรรมแต่ต้องนํามาสู่การปฏิบัติให้เกิดเป็นรูปธรรมให้ได้ ซึ่งหากในระหว่างปฏิบัติราชการทุกคนประพฤติปฏิบัติหน้าที่อย่างถูกต้องเหมาะสม โดยยึดหลักคุณธรรม จริยธรรม จะเป็นการปลูกฝังค่านิยมที่ดีนี้ไปสู่บุคลากรรุ่นหลัง และสืบทอดต่อเนื่องกันไป ส่งผลให้ตัวบุคลากรและกระทรวงสาธารณสุขเป็นที่เชื่อถือศรัทธาของประชาชนตลอดไป
****************************** 16 พฤศจิกายน 2564
รัฐบาลไทย-ข่าวทำเนียบรัฐบาล-‘รมว.เฮ้ง’ติดตาม ‘ลุงป้อม’เยี่ยมให้กำลังใจผู้ประสบอุทกภัย จ.นครราชสีมา
วันศุกร์ที่ 1 ตุลาคม 2564
‘รมว.เฮ้ง’ติดตาม ‘ลุงป้อม’เยี่ยมให้กําลังใจผู้ประสบอุทกภัย จ.นครราชสีมา
‘รมว.เฮ้ง’ติดตาม ‘ลุงป้อม’เยี่ยมให้กําลังใจผู้ประสบอุทกภัย จ.นครราชสีมา
เมื่อวันที่1ตุลาคม2564นายสุชาติชมกลิ่นรัฐมนตรีว่าการกระทรวงแรงงานเดินทางร่วมคณะของพล.อ.ประวิตรวงษ์สุวรรณรองนายกรัฐมนตรีลงพื้นที่รับฟังบรรยายสรุปสถานการณ์น้ําในจังหวัดนครราชสีมาและลุ่มน้ําลําเชียงไกรพร้อมมอบนโยบายการบริหารจัดการน้ําเยี่ยมเยียนประชาชนผู้ได้รับผลกระทบจากอุทกภัยณเทศบาลตําบลบัลลังก์อําเภอโนนไทยจังหวัดนครราชสีมาพร้อมมอบถุงยังชีพจํานวน100ชุดจากนั้นรองนายกรัฐมนตรีและคณะได้ลงพื้นที่บริเวณพื้นที่ก่อสร้างอาคารบังคับน้ําอ่างเก็บน้ําลําเชียงไกรตอนล่างโดยมีนายกอบชัยบุญอรณะผู้ว่าราชการจังหวัดนครราชสีมาร่วมต้อนรับและกล่าวรายงานสรุปสถานการณ์นายสุชาติกล่าวว่ากระทรวงแรงงานภายใต้การกํากับดูแลของพล.อ.ประวิตรวงษ์สุวรรณรองนายกรัฐมนตรีได้มีความห่วงใยพี่น้องผู้ใช้แรงงานและประชาชนที่ได้รับผลกระทบจากสถานการณ์น้ําท่วมในครั้งนี้จึงได้ลงพื้นที่ตรวจติดตามสถานการณ์และตรวจเยี่ยมให้กําลังใจพร้อมมอบถุงยังชีพเพื่อบรรเทาความเดือดร้อนแก่พี่น้องผู้ใช้แรงงานประชาชนในเบื้องต้น
นายสุชาติยังกล่าวถึงความคืบหน้าการให้ความช่วยเหลือของหน่วยงานในสังกัดกระทรวงแรงงานจังหวัดนครราชสีมาว่าขณะนี้สถาบันพัฒนาฝีมือแรงงาน5นครราชสีมาได้เปิดโรงครัวเพื่อจัดทําข้าวกล่องและให้เจ้าหน้าที่ได้นําไปแจกจ่ายให้แก่ประชาชนตามชุมชนบ้านเรือนที่ไม่สามารถเดินทางออกมาได้รวมทั้งได้นําอุปกรณ์เครื่องใช้ไฟฟ้าเครื่องมืออุปกรณ์ทางการเกษตรที่ได้รับความเสียหายจากน้ําท่วมมาซ่อมแซมให้รวมถึงตรวจสอบความปลอดภัยของสายไฟภายในบ้านเพื่อลดรายจ่ายของประชาชนและภายหลังจากน้ําลดสํานักงานจัดหางานจังหวัดให้บริการจัดหางานและส่งเสริมการประกอบอาชีพสํานักงานแรงงานจังหวัดจะจัดโครงการจ้างงานเร่งด่วนและพัฒนาทักษะฝีมือโดยสนับสนุนค่าตอบแทนรวมถึงวัสดุอุปกรณ์ฝึกอาชีพเพื่อให้ประชาชนมีรายได้อย่างต่อเนื่องสํานักงานสวัสดิการและคุ้มครองแรงงานจังหวัดจะให้คําปรึกษาด้านสิทธิตามกฎหมายคุ้มครองแรงงานนอกจากนี้สํานักงานประกันสังคมจังหวัดดูแลสิทธิประโยชน์ให้แก่ผู้ประสบภัยเรื่องสิทธิประกันสังคมจัดทีมแพทย์และพยาบาลร่วมกับโรงพยาบาลในเครือข่ายให้บริการตรวจรักษาเบื้องต้นในพื้นที่ที่ได้รับผลกระทบเป็นต้น
“ท่านพล.อ.ประวิตรรองนายกรัฐมนตรีได้มีความห่วงใยพี่น้องแรงงานและประชาชนที่ได้รับผลกระทบจากสถานการณ์น้ําท่วมในครั้งนี้จึงรับสั่งให้กระทรวงแรงงานและหน่วยงานที่เกี่ยวข้องบูรณาการความร่วมมือพร้อมระดมสรรพกําลังเพื่อช่วยเหลือพี่น้องแรงงานและประชาชนให้ได้รับความปลอดภัยอย่างเต็มความสามารถและเร่งฟื้นฟูเยียวยาภายหลังน้ําลดตามภารกิจของแต่ละหน่วยเพื่อบรรเทาความเดือดร้อนและให้สถานการณ์กลับเข้าสู่ภาวะปกติโดยเร็วที่สุด”นายสุชาติกล่าวในท้ายสุด
+++++++++++++++++++
กองเผยแพร่และประชาสัมพันธ์
1ตุลาคม2564
รัฐบาลไทย-ข่าวทำเนียบรัฐบาล-แบงค์ชาติ เตือนภัย SMS ทางโทรศัพท์มือถือ ที่มีข้อความว่า "คุณได้รับสินเชื่อจาก ธปท." ❌ไม่เป็นความจริง❌
วันพุธที่ 29 กันยายน 2564
แบงค์ชาติ เตือนภัย  SMS ทางโทรศัพท์มือถือ ที่มีข้อความว่า "คุณได้รับสินเชื่อจาก ธปท." ❌ไม่เป็นความจริง❌
แบงค์ชาติ เตือนภัย  SMS ทางโทรศัพท์มือถือ ที่มีข้อความว่า "คุณได้รับสินเชื่อจาก ธปท." ❌ไม่เป็นความจริง❌
แบงค์ชาติ เตือนภัย SMS ทางโทรศัพท์มือถือ ที่มีข้อความว่า "คุณได้รับสินเชื่อจาก ธปท." ❌ไม่เป็นความจริง❌
.
หากได้รับ SMS ดังกล่าว อย่ากดลิงก์หรือกรอกข้อมูลเป็นอันขาด! เนื่องจากแบงก์ชาติไม่ได้มีการปล่อยกู้กับประชาชนทั่วไป อีกทั้งยังมีความเสี่ยงถูกนําข้อมูลไปใช้ในทางทุจริตได้ครับ
.
ตรวจสอบรายชื่อผู้ให้บริการที่ได้รับอนุญาตประกอบธุรกิจสินเชื่อจากแบงก์ชาติก่อนกู้เงินทุกครั้ง คลิก
รัฐบาลไทย-ข่าวทำเนียบรัฐบาล-“อนุทิน” มอบวัคซีนโควิดเร่งฉีด อสม.และบูสเตอร์โดสบุคลากรทางการแพทย์ จ.นครสวรรค์
วันเสาร์ที่ 7 สิงหาคม 2564
“อนุทิน” มอบวัคซีนโควิดเร่งฉีด อสม.และบูสเตอร์โดสบุคลากรทางการแพทย์ จ.นครสวรรค์
รองนายกรัฐมนตรีและรัฐมนตรีว่าการกระทรวงสาธารณสุขลงพื้นที่ รพ.ท่าตะโก จ.นครสวรรค์ มอบวัคซีนโควิด 19 สนับสนุนการฉีดสูตรสลับใน อสม.และฉีดบูสเตอร์โดสบุคลากรทางการแพทย์ ให้ครบถ้วนในเดือนนี้ ฝาก อสม.ช่วยชักชวนประชาชนกลุ่มเสี่ยงเข้ารับการฉีดวัคซีน
วันนี้ (7 สิงหาคม 2564) ที่โรงพยาบาลท่าตะโก จ.นครสวรรค์ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยนายแพทย์เกียรติภูมิ วงศ์รจิต ปลัดกระทรวงสาธารณสุข และนายแพทย์โอภาส การย์กวินพงศ์ อธิบดีกรมควบคุมโรค มอบวัคซีนโควิด 19 เพื่อฉีดบุคลากรทางการแพทย์และอาสาสมัครสาธารณสุขหมู่บ้าน (อสม.) จ.นครสวรรค์ พร้อมตรวจเยี่ยมจุดฉีดวัคซีน
นายอนุทินกล่าวว่า จากการกลายพันธุ์ของเชื้อสายพันธุ์เดลตา ทําให้ติดเชื้อโควิด 19 ได้รวดเร็ว มีการใช้ยาต้านไวรัสฟาวิพิราเวียร์เพิ่มมากขึ้น ขณะนี้ทั่วประเทศมีความต้องการใช้ยาฟาวิพิราเวียร์ วันละ 8.5 แสนเม็ดต่อวัน ยืนยันว่ายาไม่มีขาด โดยเดือนสิงหาคมนําเข้ายาฟาวิพิราเวียร์ 40 ล้านเม็ด เดือนหน้าอีก 100 ล้านเม็ด อย่างไรก็ตาม ต้องช่วยกันลดการติดเชื้อ โดยเคร่งครัดมาตรการควบคุมโรคและฉีดวัคซีน ซึ่งรัฐบาลจัดหามาฉีดให้ประชาชนในปีนี้ได้ครบตามเป้าหมาย โดยตั้งแต่เดือนสิงหาคมเป็นต้นไปจะมีปริมาณวัคซีนส่งไปในแต่ละจังหวัดมากขึ้น
นายอนุทินกล่าวต่อว่า วันนี้ได้นําวัคซีนบูสเตอร์มาฉีดให้กับบุคลากรทางการแพทย์ด่านหน้า และนําวัคซีนมาฉีดให้กับ อสม.โดยจะเร่งฉีดให้ครบถ้วนภายในเดือนนี้ เนื่องจาก อสม.ถือว่าเป็นบุคลากรด่านหน้า ทํางานมีความเสี่ยงจากการติดตามและดูแลผู้เดินทางมากลับเข้ามาในพื้นที่ ซึ่งมีโอกาสติดเชื้อสูงได้เช่นกัน
“ขอให้ อสม.มีความมั่นใจ การฉีดวัคซีนสลับซิโนแวคตามด้วยแอสตร้าเซนเนก้าห่างกัน 3 สัปดาห์ ช่วยให้ภูมิคุ้มกันสูงขึ้นมากในเวลารวดเร็วและมีความปลอดภัย ขอให้ช่วยชักชวนประชาชนโดยเฉพาะกลุ่มเสี่ยงมาฉีดวัคซีน เพื่อลดโอกาสติดเชื้ออาการรุนแรงและเสียชีวิต ซึ่งหากไม่สามารถเดินทางมาได้ก็ขอให้ประสานเจ้าหน้าที่สาธารณสุขให้พื้นที่จัดบริการเชิงรุกเข้าไปฉีดในชุมชน”นายอนุทินกล่าว
สําหรับ จ.นครสวรรค์ มีผู้ติดเชื้อสะสมตั้งแต่ระลอกเมษายน 2564 ถึงวันที่ 6 สิงหาคม 2564 จํานวน 4,746 ราย อยู่ระหว่างรักษา 2,493 ราย รักษาหายแล้ว 2,187 ราย เสียชีวิต 66 ราย ขณะนี้มีโรงพยาบาลสนาม 7 แห่ง กําลังสร้างแห่งที่ 8 จะทําให้มีเตียงรองรับรวม 1,200 เตียง โรงพยาบาลจังหวัดและโรงพยาบาลชุมชนรวมมี 500 กว่าเตียง และศูนย์พักคอยมีอีกพันกว่าเตียง เตียงจะเพียงพอหากควบคุมผู้ติดเชื้อรายใหม่ไม่ถึงวันละ 200 ราย
******************************* 7 สิงหาคม 2564
รัฐบาลไทย-ข่าวทำเนียบรัฐบาล-รัฐบาลโดย กต. จัดทำ e-book ฉบับภาษาอังกฤษ “A Legacy for All” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565
วันจันทร์ที่ 25 กรกฎาคม 2565
รัฐบาลโดย กต. จัดทํา e-book ฉบับภาษาอังกฤษ “A Legacy for All” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว  28  กรกฎาคม 2565
รัฐบาลโดย กต. จัดทํา e-book ฉบับภาษาอังกฤษ “A Legacy for All” เฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว  28  กรกฎาคม 2565
วันนี้ (25 กรกฎาคม 2565) นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว 28 กรกฎาคม 2565 รัฐบาลโดยกระทรวงการต่างประเทศ ได้จัดทํา e-book ฉบับภาษาอังกฤษ “A Legacy for All” เพื่อเฉลิมพระเกียรติพระบาทสมเด็จพระเจ้าอยู่หัว ซึ่งเนื้อหาเกี่ยวกับบทบาทของสถาบันพระมหากษัตริย์ในประวัติศาสตร์และสังคมไทย รวมทั้งการพัฒนาประเทศ สาระแบ่งเป็นบทบาทหกด้าน คือ การสาธารณสุข การพัฒนาอย่างยั่งยืน การบริหารจัดการน้ํา การช่วยเหลือด้านมนุษยธรรม ความสัมพันธ์ระหว่างประเทศ และการส่งเสริมสังคมพหุวัฒนธรรม
ผู้สนใจสามารถดาวน์โหลดได้ฟรี! ด้วยการสแกน QR Code ตามภาพ หรือคลิกที่ https://info.mfa.go.th/static/pdf-flipbook-master/index.html?file=https://image.mfa.go.th/mfa/0/jgapjwQOLy/E-book/eBook_A_Legacy_for_All_6July2022.pdf
รัฐบาลไทย-ข่าวทำเนียบรัฐบาล-กสร. ตอบข้อสงสัย พนักงาน รปภ.ทำงานเกิน 8 ชั่วโมง ส่วนที่เกินถือเป็นการทำงานล่วงเวลา มีสิทธิได้ค่าตอบแทน 1 เท่า
วันพุธที่ 17 พฤศจิกายน 2564
กสร. ตอบข้อสงสัย พนักงาน รปภ.ทํางานเกิน 8 ชั่วโมง  ส่วนที่เกินถือเป็นการทํางานล่วงเวลา มีสิทธิได้ค่าตอบแทน 1 เท่า
กสร.แจงข้อสงสัยกรณีงานรักษาความปลอดภัย หากทํางานเกิน 8 ชม. ส่วนที่เกินถือเป็นการทํางานล่วงเวลา แต่เนื่องจากลักษณะงานเป็นงานเบา หรืองานที่ไม่ได้ทําต่อเนื่องกัน กม.ยกเว้นไม่มีสิทธิได้รับค่าล่วงเวลาและค่าล่วงเวลาในวันหยุด แต่มีสิทธิได้รับค่าตอบแทน 1 เท่า
นายนิยม สองแก้ว อธิบดีกรมสวัสดิการและคุ้มครองแรงงานชี้แจงว่า กฎหมายคุ้มครองแรงงานกําหนดให้ลูกจ้างทํางานวันละไม่เกิน 8 ชั่วโมง หรือสัปดาห์หนึ่งไม่เกิน 48 ชั่วโมง เนื่องจากมีความมุ่งหมายให้ลูกจ้างได้พักผ่อน ใช้เวลากับครอบครัวรวมถึงพัฒนาตนเองตามหลัก 8:8:8 หากนายจ้างประสงค์ให้ลูกจ้างทํางานเกินเวลาปกติหรือทํางานล่วงเวลา ต้องได้รับความยินยอมจากลูกจ้างเป็นคราว ๆ ไป โดยอาจทําเป็นหนังสือก็ได้ ด้วยวาจาก็ได้ หรือทําติดต่อกันไปหากลักษณะงานนั้นถ้าหยุดจะเสียหายแก่งานหรือเป็นงานฉุกเฉิน กรณีนี้ลูกจ้างมีสิทธิได้รับค่าล่วงเวลาในอัตรา 1.5 เท่า สําหรับวันทํางานปกติ หรือ 3 เท่า สําหรับการทํางานล่วงเวลาในวันหยุด ส่วนกรณีงานอยู่เวรเฝ้าดูแลสถานที่หรือทรัพย์สิน หรืองานรักษาความปลอดภัย ทั้งนายจ้างและลูกจ้างต่างเข้าใจว่าเวลาทํางานปกติของงานรักษาความปลอดภัยจะต้องทํางานวันละ 12 ชั่วโมง ซึ่งเป็นความเข้าใจที่คลาดเคลื่อน ในความเป็นจริงแล้วเป็นการทํางานเวลาทํางานปกติวันละ 8 ชั่วโมง และทํางานล่วงเวลาวันละ 4 ชั่วโมง หากนายจ้างให้ลูกจ้างทํางานล่วงเวลา ต้องได้รับความยินยอมจากลูกจ้างเป็นคราว ๆ ไป การตกลงในสัญญาจ้างตั้งแต่แรกที่เข้าทํางานว่าลูกจ้างต้องยินยอมทํางานล่วงเวลา ไม่ถือว่าเป็นการให้ความยินยอมตลอดไป ทั้งนี้ ลักษณะงานรักษาความปลอดภัยโดยทั่วไปไม่ใช่งานในกระบวนการผลิตหรือธุรกิจหลักของสถานประกอบกิจการ มีลักษณะเป็นงานเบา (LightWork)หรืองานที่ไม่ได้ทําต่อเนื่องกันตลอดเวลา กฎหมายจึงกําหนดข้อยกเว้นเรื่องอัตราค่าตอบแทนการทํางานล่วงเวลาแตกต่างจากงานทั่วไป งานประเภทนี้ลูกจ้างไม่มีสิทธิได้รับค่าล่วงเวลาและค่าล่วงเวลาในวันหยุดแต่มีสิทธิได้รับค่าตอบแทน1เท่า ตามกฎกระทรวงกําหนดงานที่ลูกจ้างไม่มีสิทธิได้รับค่าล่วงเวลาและค่าล่วงเวลาในวันหยุดพ.ศ. 2552ออกตามความในพระราชบัญญัติคุ้มครองแรงงาน พ.ศ. 2541 ทั้งนี้เพื่อไม่ให้เป็นภาระแก่สถานประกอบกิจการหรือนายจ้าง อย่างไรก็ดีหากนายจ้างตกลงจ่ายค่าล่วงเวลาสูงกว่าอัตราที่กฎหมายกําหนดก็สามารถทําได้ หรือลูกจ้างอาจดําเนินการยื่นข้อเรียกร้องต่อนายจ้างจนมีข้อตกลงเกี่ยวกับการจ่ายค่าล่วงเวลาอัตราสูงกว่าที่กฎหมายกําหนดก็สามารถทําได้
อธิบดี กสร.กล่าวเพิ่มเติมว่า สําหรับข้อเสนอของกลุ่มลูกจ้างในงานรักษาความปลอดภัยที่ต้องการแก้กฎหมายให้มีการจ่ายค่าล่วงเวลาในอัตรา1.5เท่าของอัตราค่าจ้างต่อชั่วโมง เช่นเดียวกันกับลูกจ้างซึ่งทํางานในงานทั่วไปนั้น กรมจะได้ดําเนินการเปิดรับฟังความคิดเห็นจากทุกภาคส่วนเพื่อประกอบการพิจารณาแก้ไขกฎหมายต่อไป
รัฐบาลไทย-ข่าวทำเนียบรัฐบาล-นายก ห่วงใยหญิงไทยเสียชีวิตที่โอมาน สั่ง รมว.สุชาติ ส่ง 5 เสือแรงงานเยี่ยมบ้านที่สกลนคร
วันจันทร์ที่ 30 พฤษภาคม 2565
นายก ห่วงใยหญิงไทยเสียชีวิตที่โอมาน สั่ง รมว.สุชาติ ส่ง 5 เสือแรงงานเยี่ยมบ้านที่สกลนคร
...
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สื่อมวลชนเผยแพร่ข่าวการโพสต์ในสื่อโซเชียลทางเฟสบุ๊คว่า มีหญิงไทย ชื่อแพรว ถูกโยนตกจากตึกชั้น 4 ในประเทศโอมานจนเป็นเหตุให้เสียชีวิต เมื่อวันที่ 27 พฤษภาคมที่ผ่านมานั้น ท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา ได้มีความห่วงใยแรงงานไทยทุกคนที่ไปทํางานในต่างประเทศและแสดงความเสียใจมายังครอบครัวแรงงานที่เสียชีวิตในครั้งนี้ ซึ่งกรณีดังกล่าวผมได้รับรายงานจากนางปาลิดา ร่วมคํา อัครราชทูตที่ปรึกษา (ฝ่ายแรงงาน) ประจําสถานเอกอัครราชทูต ณ กรุงอาบูดาบี สหรัฐอาหรับเอมิเรตส์ ว่า จากการประสานกับสถานเอกอัครราชทูต ณ กรุงมัสกัต ประเทศโอมาน ทราบว่าหญิงไทยคนดังกล่าว ชื่อ น.ส.ศุภรัตน์ งันลาโสม เป็นชาวจังหวัดสกลนคร ได้เดินทางด้วยวีซ่าท่องเที่ยว เข้ามาทํางานเป็นพนักงานนวดในประเทศโอมาน ซึ่งมีสามีเป็นชาวโอมาน และเกิดเหตุดังกล่าวทําให้เสียชีวิต ขณะนี้อยู่ในชั้นการสอบสวนคดีของเจ้าหน้าที่ตํารวจ อาจจะใช้เวลาประมาณ 1 สัปดาห์ หรือมากกว่าแล้วแต่คดี ซึ่งหากทางตํารวจสรุปผลคดีแล้ว ทางเอกอัครราชทูต ณ กรุงมัสกัต จะออกใบมรณะบัตรให้กับผู้เสียชีวิต และนําศพหรือเถ้าถ่านกลับมาประกอบพิธีทางศาสนาที่ประเทศไทยตามความประสงค์ของญาติต่อไป ทั้งนี้ ฝ่ายแรงงานฯ ได้ประสานให้แรงงานจังหวัดสกลนคร รับทราบข้อมูลเบื้องต้นแล้ว รมว.แรงงาน ยังได้กําชับให้ทูตแรงงาน สํานักงานแรงงาน (สนร.) ทุกแห่ง เพิ่มความเข้มงวดในการติดตามดูแลคนไทยที่ไปทํางานในต่างประเทศอย่างใกล้ชิดอีกด้วย
นายสุชาติ ยังได้ให้สํานักงานแรงงาน ณ กรุงอาบูดาบี สหรัฐอาหรับเอมิเรตส์ ซึ่งรับผิดชอบดูแลแรงงานในประเทศโอมานด้วย ได้ประสานกระทรวงการต่างประเทศให้ความดูแลช่วยเหลือเพื่ออํานวยความสะดวกในดําเนินการจัดการศพตามความประสงค์ของญาติ รวมทั้งในวันนี้ได้ให้หน่วยงานในสังกัดกระทรวงแรงงานจังหวัดสกลนคร ซึ่งเป็นภูมิลําเนาของหญิงไทยที่เสียชีวิต ได้ลงพื้นที่ร่วมกับปลัดอําเภอ องค์กรปกครองส่วนท้องถิ่น พัฒนาสังคมและความมั่นคงของมนุษย์จังหวัด ไปเยี่ยมบ้านให้กําลังใจครอบครัวเพื่อให้ข้อมูลขั้นตอนการดําเนินการให้ความช่วยเหลือชี้แจงสิทธิประโยชน์ของคนงานไทยที่เดินทางไปทํางานต่างประเทศในส่วนของกระทรวงแรงงาน และแจ้งขั้นตอนเกี่ยวกับการจัดการศพซึ่งอยู่ในความดูแลของกระทรวงการต่างประเทศ
ทั้งนี้ จากข้อมูลของกรมการจัดหางานเมื่อเดือนเมษายน 2565 พบว่า ปัจจุบันมีแรงงานไทยที่คาดว่ายังทํางานอยู่ในประเทศโอมาน จํานวน 112 คน เดินทางด้วยตนเอง 34 คน นายจ้างพาไปทํางาน 7 คน Re - entry 71 คน ส่วนใหญ่ไปทํางานเป็นพนักงานนวดสปา นวดแผนโบราณ ช่างเชื่อม ช่างซ่อมบํารุง และกุ๊ก มีรายได้เฉลี่ยประมาณ 30,000 - 60,000 บาทต่อเดือน
รัฐบาลไทย-ข่าวทำเนียบรัฐบาล-วัคซีน-19 ไฟเซอร์มีอยู่แล้วในแผนจัดหาวัคซีนหลัก
วันอาทิตย์ที่ 22 สิงหาคม 2564
วัคซีน-19 ไฟเซอร์มีอยู่แล้วในแผนจัดหาวัคซีนหลัก
วันพุธที่ 14 กรกฎาคม 2564
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลยืนยันว่า การจัดหาวัคซีนโควิด-19 ไฟเซอร์ อยู่ในแผนจัดหาวัคซีนหลัก โดยเบื้องต้นมีกําหนดส่งมอบในช่วงไตรมาสที่ 4 ของปีนี้จํานวน 20 ล้านโดส สําหรับการบริหารสถานการณ์โควิด-19 และการจัดทําแผนจัดหาวัคซีน ผ่านการกลั่นกรองจากคณะแพทย์ผู้เชี่ยวชาญ มีงานวิชาการรองรับ และเป็นไปตามกฎหมายทุกขั้นตอน สอดคล้องกับรัฐธรรมนูญและหลักภาวะฉุกเฉินด้านสาธารณสุขระหว่างประเทศขององค์การอนามัยโลก ทั้งนี้ องค์การอนามัยโลกยืนยันว่า วัคซีนที่ประเทศไทยใช้ ได้แก่ แอสตราเซนเนกา ซิโนแวค และซิโนฟาร์ม มีความปลอดภัยและมีประสิทธิภาพ อย่างไรก็ตาม วัคซีนโควิด-19 ที่ทั่วโลกใช้อยู่ขณะนี้ ไม่มีชนิดใดป้องกันการติดเชื้อได้ 100% แต่ทุกชนิดลดการเจ็บป่วยหนักและเสียชีวิตได้
​
“รวมไทยสร้างชาติ” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ชวนประชาชนปิดไฟ 1 ชั่วโมง ลดโลกร้อนพร้อม 190 ประเทศทั่วโลก
วันจันทร์ที่ 28 มีนาคม 2565
ชวนประชาชนปิดไฟ 1 ชั่วโมง ลดโลกร้อนพร้อม 190 ประเทศทั่วโลก
วันเสาร์ที่ 26 มีนาคม 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลชวนประชาชนร่วมแสดงพลังลดโลกร้อนด้วยการปิดไฟที่ไม่จําเป็น ถอดปลั๊กเครื่องใช้ไฟฟ้า และลดการใช้เครื่องปรับอากาศ เป็นเวลา 1 ชั่วโมง พร้อมกับเมืองต่าง ๆ กว่า 190 ประเทศทั่วโลก ในวันนี้(26มี.ค.65) ตั้งแต่เวลา 20.30 – 21.30 น. พร้อมติดแฮชแท็ก #EarthHour #Connect2Earth #ShapeOurFuture และ #อนาคตเราสร้างได้ ให้ทั่วโลกรับรู้ถึงความตั้งใจของไทย ทั้งนี้ ในพื้นที่ กทม. มีกิจกรรมปิดไฟ 1 ชั่วโมงเพื่อลดโลกร้อน ณ บริเวณสกายวอล์คช่องนนทรี เขตสาทร และมีการปิดไฟเชิงสัญลักษณ์ใน 5 สถานที่แลนมาร์ค ได้แก่ วัดพระศรีรัตนศาสดาราม หรือวัดพระแก้ว พระบรมมหาราชวัง วัดอรุณราชวรารามราชวรมหาวิหาร เสาชิงช้า สะพานพระราม8 และวัดสระเกศราชวรมหาวิหาร หรือภูเขาทอง ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม แสดงความเสียใจเหยื่อมือปืน 4 ศพเมืองจันท์ ส่งสยจ.เร่งเยียวยา
วันพุธที่ 2 กุมภาพันธ์ 2565
รัฐมนตรีว่าการกระทรวงยุติธรรม แสดงความเสียใจเหยื่อมือปืน 4 ศพเมืองจันท์ ส่งสยจ.เร่งเยียวยา
รัฐมนตรีว่าการกระทวงยุติธรรม แสดงความเสียใจเหยื่อมือปืน 4 ศพเมืองจันท์ ส่งสยจ.เร่งเยียวยา ชี้ผู้ก่อเหตุอันตรายไม่สลด หากมีกฎหมายJSOC จะเป็นเกราะป้องกันช่วยให้สังคมปลอดภัย วอนทุกภาคส่วนช่วยผลักดัน ยันจะทําให้สําเร็จในรัฐบาลชุดนี้ ไม่อยากให้กฎหมายดีๆตกไป
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณี มีผู้เสียชีวิตจากการถูกยิงรวม 4 ราย ที่ อ.สอยดาว จ.จันทบุรี เมื่อวันที่ 30 ม.ค. ว่า ตนต้องขอแสดงความเสียใจกับครอบครัวของผู้เสียชีวิตทั้งหมด ตนยอมรับว่าเรื่องนี้เป็นเหตุสะเทือนขวัญ และสังคมทักท้วงในเรื่องเมื่อผู้ต้องหาคนนี้พ้นโทษออกมาสังคมจะปลอดภัยได้อย่างไร ญาติและครอบครัวของผู้เสียชีวิตยังหวาดระแวงกับเหตุการณ์ที่เกิดขึ้นอยู่ ซึ่งในส่วนของบทบาทหน้าที่ของกระทรวงยุติธรรม สิ่งแรกที่เราทําได้คือการช่วยเหลือเยียวยาผู้เสียหาย ตามพ.ร.บ.ค่าตอบแทนผู้เสียหายและค่าทดแทนและค่าใช้จ่ายแก่จําเลยในคดีอาญา โดยสํานักงานยุติธรรมจังหวัดจันทบุรี ได้ส่งเจ้าหน้าที่พบครอบครัวผู้เสียชีวิต เพื่อช่วยเหลือและได้แจ้งสิทธิต่างๆแล้ว เบื้องต้นจะได้รับเงินเยียวยารายละ 150,000 บาท ขึ้นอยู่กับดุลพินิจในการพิจารณาของคณะอนุกรรมการ ซึ่งเงินเหล่านี้ไม่ได้มากมาย แต่เราต้องเอาสิทธิยื่นให้กับประชาชนที่เดือดร้อน
นายสมศักดิ์ กล่าวอีกว่า การแก้ปัญหานี้เราต้องแก้ที่ต้นเหตุ ซึ่งตนได้เดินหน้าจัดทํา ร่าง พ.ร.บ. มาตรการป้องกันการกระทําผิดซ้ําในความผิดเกี่ยวกับเพศหรือที่ใช้ความรุนแรง หรือเรียกง่ายๆว่า กฎหมายJSOC ซึ่งเสนอเข้าสู่การพิจารณาของสภาผู้แทนราษฎรแล้ว และได้ผ่านวาระแรกเข้าสู่การตั้งคณะกรรมาธิการเพื่อพิจารณาต่อไป ตนอยากให้ประชาชนออกมาช่วยกันสนับสนุนร่างกฎหมายดังกล่าว เพราะเป็นกฎหมายที่เราทําเพื่อพวกท่านทุกคน ซึ่งกฎหมายนี้จะช่วยในการเฝ้าระวัง 7 กลุ่มผู้ต้องขังคดีร้ายแรง คือ 1. ฆ่าข่มขืน 2. ฆ่าข่มขืนเด็ก 3.ฆาตกรต่อเนื่อง 4. ฆาตกรโรคจิต 5. สังหารหมู่ 6. ชิงทรัพย์โดยการปล้นฆ่า และ 7.นักค้ายาเสพติดรายสาคัญ เพื่อให้ลูกหลานและคนในครอบครัวของพวกเรามีความปลอดภัย ป้องกันพวกโรคจิตและพวกใช้ความรุนแรงมากระทํา หากเรารับรู้ว่ามีคนอันตรายอยู่ในสังคม ก็จะไม่มีคนตาย
"บุคคลที่ก่อเหตุนี้ยังมีพฤติกรรมก้าวร้าวระหว่างการทําแผนประกอบคํารับสารภาพ ไม่มีท่าทีลดความรุนแรงลง ยังดูน่ากลัว และยังบอกกับตํารวจว่าทั้ง 4 คนที่ยิงไปนั้นสมควรตาย จึงทําให้ครอบครัวของผู้เสียชีวิตไม่สบายใจและหวาดกลัว ดังนั้นทางแก้ไขคือ การทํากฎหมทาย JSOC เพื่อเป็นเกราะป้องกันให้สังคม และทําให้สังคมน่าอยู่มากขึ้น หากพวกเราช่วยกันผลักดัน กฎหมายจะสําเร็จภายในรัฐบาลชุดนี้ ผมไม่อยากให้กฎหมายที่เป็นประโยชน์ต่อสังคมแบบนี้เสร็จไม่ทันและต้องตกไป ผมยืนยันจะเร่งทําอย่างเต็มที่"นายสมศักดิ์ กล่าว
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เร่งกรมราชทัณฑ์จัดทำระบบฝากเงินออนไลน์ให้ครบทุกเรือนจำ เผย ยังขาดอีก 37 แห่ง รองบสนับสนุน
วันศุกร์ที่ 5 พฤศจิกายน 2564
รัฐมนตรีว่าการกระทรวงยุติธรรม เร่งกรมราชทัณฑ์จัดทําระบบฝากเงินออนไลน์ให้ครบทุกเรือนจํา เผย ยังขาดอีก 37 แห่ง รองบสนับสนุน
รัฐมนตรีว่าการกระทรวงยุติธรรม เร่งกรมราชทัณฑ์จัดทําระบบฝากเงินออนไลน์ให้ครบทุกเรือนจํา เผย ยังขาดอีก 37 แห่ง รองบสนับสนุน เชื่อ เป็นโอกาสดีหลังใช้เทคโนโลยีให้เกิดประโยชน์สูงสุดเพื่อรับมือยามวิกฤต
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงความคืบหน้าการดําเนินระบบบริการบัญชีเงินฝากผู้ต้องขังผ่านระบบอิเล็กทรอนิกส์ของธนาคารพาณิชย์ (E-Payment) ว่า หลังจากที่ตนได้สั่งการให้กรมราชทัณฑ์เร่งดําเนินการ ล่าสุดตนได้รับรายงานว่ามีเรือนจําทั่วประเทศดําเนินการไปแล้ว 70 แห่ง มีระบบของตัวเองก่อนแล้ว 10 แห่ง อยู่ระหว่างการดําเนินการติดตั้ง 15 แห่ง ยังไม่มีระบบของกรมราชทัณฑ์ 10 แห่ง และอยู่ระหว่างการขอรับการสนับสนุนงบประมาณจากดอกเบี้ยเงินกลางของกรมบังคับคดีและงบประมาณปี 2566 จํานวน 37 แห่ง โดยตนได้เร่งให้ทําให้ครบทุกแห่ง องค์ประกอบของระบบจะเชื่อมต่อกับธนาคารกรุงไทย และระบบของร้านค้าสงเคราะห์กรมราชทัณฑ์ ซึ่งจะมีช่องทางการฝากเงินคือ เคาน์เตอร์ธนาคารกรุงไทยทุกสาขาทั่วประเทศ ตู้เอทีเอ็มธนาคารกรุงไทย และแอพพลิเคชั่นของธนาคาร โดยหากฝากไม่เกิน 1,000 บาท จะไม่เสียค่าธรรมเนียม หากฝากเกิน 1,000 บาท จะเสียค่าธรรมเนียม 10 บาท
นายสมศักดิ์ กล่าวอีกว่า บุคคลที่สามารถลงทะเบียนจัดทําบัตรฝากเงินได้ คือ 1. บิดา มารดา ภรรยาที่ถูกต้องตามกฎหมาย บุตรหรือพี่น้องร่วมบิดามารดาเดียวกับบุคคลที่ผู้ต้องขังได้ระบุให้เป็นผู้มีสิทธิในการเข้าเยี่ยม 2. ตัวแทนจากหน่วยงานราชการ เช่น สถานเอกอัครราชทูต สถานกงสุล โดยหลักฐานในการจัดทําบัตรฝากเงิน ประกอบด้วย บัตรประชาชนหรือหนังสือเดินทาง กรณีผู้ต้องขังต่างชาติ สําเนาหน้าสมุดบัญชีธนาคารหรือสมุดบัญชีธนาคารเล่มจริงที่ยังสามารถทําธุรกรรมทางการเงินได้ปกติ และกรณีผู้ต้องขังต่างชาติ ไม่มีญาติเป็นคนไทย ขอเอกสารหนังสือมอบหมายจากสถานทูต สถานกงสุลของผู้ต้องขังเพิ่มเติม
"การพัฒนาระบบการฝากเงินออนไลน์ให้แก่ญาติของผู้ต้องขัง เพื่อให้พวกเขาสามารถซื้อของใช้ที่จําเป็นต่อการใช้ชีวิตได้อย่างสะดวกตามสิทธิมนุษยชน และเพื่อเป็นการเตรียมพร้อมรับมือโลกที่เปลี่ยนแปลงไป รวมทั้งสถานการณ์ต่าง ๆ ที่อาจจะเกิดขึ้นในอนาคต เช่น วิกฤตโควิด ที่ผ่านมาทําให้เราต้องปิดเรือนจํางดการเยี่ยมญาติ ดังนั้นเราต้องหาวิธีใหม่ ๆ เพื่อรับมือและใช้เทคโนโลยีต่าง ๆ ให้เกิดประโยชน์มากที่สุด" นายสมศักดิ์ ระบุ